b'\n_START_ARTICLE_\nGrusonov je\xc5\xbekar\n_START_SECTION_\nVzgoja\n_START_PARAGRAPH_\nPoleti ga gojimo v rastlinjaku ali na prostem na zelo vro\xc4\x8dem son\xc4\x8dnem prostoru (35-50 \xc2\xb0C). Zalivamo ga le v sezoni najve\xc4\x8d enkrat tedensko, najbolje dvakrat mese\xc4\x8dno ali manj. Prezimuje naj v popolnoma suhem in zmerno hladnem prostoru nad 8 \xc2\xb0C. Substrat naj bo pe\xc5\xa1\xc4\x8deno ilovnat, lahko dodamo nekaj komposta. Cepljenje ni potrebno, \xc4\x8deprav se pojavljajo komercialni cepljeni primerki. Razmno\xc5\xbeevanje je mo\xc5\xbeno le s setvijo, ker rastlina zelo redko brsti. Sejemo spomladi ali jeseni, ko seme vzkali, je potrebno zra\xc4\x8denje sejancev. Gojenje na prostem je zelo uspe\xc5\xa1no od aprila do za\xc4\x8detka novembra, \xc4\x8de so za\xc5\xa1\xc4\x8diteni pred de\xc5\xbejem. Gojeni primerki slabo prenesejo \xc5\xbee nekaj stopinj nad ni\xc4\x8dlo, sploh \xc4\x8de take temperature trajajo dlje. Grusonovega je\xc5\xbekarja lahko tako \xc5\xa1tejemo med na mraz bolj ob\xc4\x8dutljive kaktuse, \xc4\x8deprav v naravi pre\xc5\xbeivi tudi do -8 \xc2\xb0C.\n_START_SECTION_\nOgro\xc5\xbeenost\n_START_PARAGRAPH_\nLeta 2002 sta vrsto W.A. Fitz Maurice in B. Fitz Maurice uvrstila na rde\xc4\x8do listo IUCN. Kaktus raste samo \xc5\xa1e na blizu Mesa de L\xc3\xa9on v mehi\xc5\xa1ki dr\xc5\xbeavi Queretaro pobo\xc4\x8djih med vulkanskimi skalami na vi\xc5\xa1ini okoli 1400 m. Povr\xc5\xa1ina, na kateri so bili raz\xc5\xa1irjeni, se ocenjuje na 25 km\xc2\xb2, najdejo pa se na povr\xc5\xa1ini manj kot 10 km\xc2\xb2. Skupno \xc5\xa1tevilo rastlin je ocenjeno na pribli\xc5\xbeno 250 in \xc5\xa1e upada. Populacija se je kriti\xc4\x8dno zmanj\xc5\xa1ala v letu 1990, ko so zgradili zbiralno jezero Zimap\xc3\xa1n dam. Vrsta je na rasti\xc5\xa1\xc4\x8du skrajno ogro\xc5\xbeena, ker je regeneracijska doba okoli 30 let._NEWLINE_Echinocactus grusonii je kot sprejeta vrsta po Andersonu (2001) in Huntu (1999) uvr\xc5\xa1\xc4\x8den na CITES App.II, vendar oblasti ne uvedejo skrajnih naporov za ohranitev vrste v naravi, ker je na milijone teh rastlin v vrtnarijah in pri zbiralcih. Po IUCN ima status prizadete vrste (B1ab(v); C1 ver 3.1)\n_START_SECTION_\nSinonimi\n_START_PARAGRAPH_\nEchinocactus grusonii cv. nudus hort._NEWLINE__NEWLINE_Echinocactus grusonii var. albispinus Y. Ito The Cactaceae: 503, brez tipa,1981_NEWLINE__NEWLINE_Echinocactus grusonii var. horridus Y. Ito The Cactaceae: 505, brez tipa, 1981_NEWLINE__NEWLINE_Echinocactus grusonii var. intertextus Y. Ito The Cactaceae: 505, brez tipa, 1981_NEWLINE__NEWLINE_Echinocactus grusonii var. subinermis Y. Ito The Cactaceae: 505, brez tipa, 1981'